钦定古今图书集成/明伦汇编/闺媛典/第263卷 > 王挺妻伍氏
## 钦定古今图书集成/明伦汇编/闺媛典/第263卷 > 王挺妻伍氏

按《分水县志》：“伍氏，王挺妻。幼丧母归。王已失舅姑，遇
岁时供祭，必致敬尽哀。值奇荒，悉出妆奁佐夫赈济，
遂致贫乏。年二十五，夫病亡，哀恸不食，妯娌劝抚孤，
乃勉进浆饮。次子甫三岁，长亦未龀。氏昼夜劳瘁，不
遗馀力。平居不嬉笑，不妆饰，不出闺阈。无何，遇兵燹，
邻里皆遁，氏携二子迁播流离，爨不安灶，饥寒交迫”，
艰苦备尝。年六十九卒，闾里传颂。